ก๊าซธรรมชาติอ่าวไทย กำลังหมด ปัญหาใหญ่ พลังงานไทย
เรื่องนี้ ส่งผลกระทบมากน้อยแค่ไหน ? ลงทุนแมนจะเล่าให้ฟัง
26 ธ.ค. 2565

ก๊าซธรรมชาติอ่าวไทย กำลังหมด ปัญหาใหญ่ พลังงานไทย /โดย ลงทุนแมน
ราคาก๊าซธรรมชาติ ที่เป็นวัตถุดิบสำหรับการผลิตไฟฟ้าในบ้านเรา มีการปรับตัวสูงขึ้น เนื่องจากสงครามระหว่างรัสเซียและยูเครนในช่วงที่ผ่านมา
หลายคนอาจคิดว่าเป็นแค่ชั่วคราว แต่หากมองไปในระยะยาวกว่านั้น จะพบว่า มีสิ่งที่ท้าทายกว่ารออยู่ นั่นคือ ก๊าซธรรมชาติที่เราผลิตได้เอง กำลังจะหมดไปจากอ่าวไทย
แล้วเรื่องนี้ ส่งผลกระทบมากน้อยแค่ไหน ?
ลงทุนแมนจะเล่าให้ฟัง
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
สัดส่วนการผลิตไฟฟ้าของประเทศไทย ใน 9 เดือนแรกของปี 2565 มาจาก
- ก๊าซธรรมชาติ 53%
- ถ่านหิน ลิกไนต์ 16%
- พลังงานหมุนเวียน 10%
- ซื้อไฟฟ้าจากต่างประเทศ 17%
- พลังน้ำ 3%
- น้ำมัน 1%
จะเห็นได้ว่า ประเทศไทยมีการพึ่งพาการผลิตไฟฟ้าจากก๊าซธรรมชาติเกินกว่าครึ่งหนึ่งเลยทีเดียว
เนื่องจากประเทศไทยสามารถผลิตก๊าซธรรมชาติจากอ่าวไทยได้เอง อีกทั้งยังเป็นแหล่งเชื้อเพลิงฟอสซิล ที่ก่อมลพิษน้อยที่สุด เมื่อเทียบกับถ่านหินและน้ำมัน
ทำให้ก๊าซธรรมชาติ ถูกนำมาใช้เป็นเชื้อเพลิงหลักในการผลิตไฟฟ้าของไทยมาอย่างยาวนาน
อย่างไรก็ตาม สัดส่วนการผลิตไฟฟ้าจากก๊าซธรรมชาติกำลังลดลงอย่างต่อเนื่อง
ปี 2562 คิดเป็น 58% ของเชื้อเพลิงทั้งหมด
ปี 2565 ใน 9 เดือนแรก คิดเป็น 53% จากเชื้อเพลิงทั้งหมด
ซึ่งสาเหตุหลักก็มาจากปริมาณก๊าซธรรมชาติในอ่าวไทยที่เหลือน้อยลงนั่นเอง
ตามแผนบริหารจัดการก๊าซธรรมชาติ ของสำนักงานนโยบายและแผนพลังงาน กระทรวงพลังงาน ในอีก 20 ปีข้างหน้า ที่มาของก๊าซธรรมชาติ จะมีสัดส่วนดังนี้
29% ซื้อจากผู้ผลิตในประเทศ
71% นำเข้า LNG จากต่างประเทศ
พอเป็นแบบนี้ ประเทศไทยก็จำเป็นต้องหันไปพึ่งพาก๊าซธรรมชาติที่นำเข้าจากต่างประเทศ เพื่อรักษาก๊าซธรรมชาติในอ่าวไทยออกไปให้นานที่สุด
ซึ่งปัจจุบัน ประเทศไทย จะมีการจัดหาก๊าซธรรมชาติมาจาก 3 ส่วนหลัก ๆ
- ผลิตขึ้นมาจากอ่าวไทย 61%
- นำเข้ามาในรูปของก๊าซธรรมชาติเหลว 23%
- นำเข้าจากประเทศเมียนมา 16%
รู้ไหมว่า ราคาก๊าซธรรมชาติเหลวนั้น ปรับเพิ่มขึ้นจากช่วงกลางปี 2563 ที่ 2.03 ดอลลาร์สหรัฐต่อล้านบีทียู
ปัจจุบัน มาอยู่ที่ 29.74 ดอลลาร์สหรัฐต่อล้านบีทียู หรือเพิ่มขึ้นเกือบ 15 เท่า
 
ส่วนหนึ่งก็เพราะว่า เกิดจากการที่สถานการณ์ล็อกดาวน์เริ่มคลี่คลาย เศรษฐกิจทั่วโลกฟื้นตัว
ทำให้ความต้องการพลังงานทั่วโลกนั้นเพิ่มขึ้น 
บวกกับผลกระทบจากสงครามระหว่างรัสเซียและยูเครน
ส่งผลให้ ราคาก๊าซธรรมชาติเหลวปรับตัวสูงขึ้น
อย่างไรก็ตาม แม้ภาวะสงครามในอนาคตจะคลี่คลาย
แต่ด้วยความที่ปริมาณก๊าซธรรมชาติในอ่าวไทย มีแนวโน้มลดลงอย่างต่อเนื่อง
ประกอบกับ ราคาก๊าซธรรมชาติเหลวมีราคาสูงกว่าราคาก๊าซธรรมชาติ
ดังนั้น ต้นทุนในการผลิตไฟฟ้าของประเทศไทยก็มีโอกาสที่จะสูงขึ้นนั่นเอง
หรือแม้แต่การนำเข้าก๊าซธรรมชาติ จากประเทศเมียนมา
ก็ถือเป็นความเสี่ยงด้านความมั่นคงทางพลังงานของประเทศไทยในอนาคตเช่นกัน
ซึ่งหากย้อนกลับไปในปี 2558 ความมั่นคงทางพลังงานของประเทศไทยก็ถูกสั่นคลอนมาแล้ว
เมื่อเมียนมาต้องซ่อมบำรุงแหล่งผลิตก๊าซธรรมชาติ จนต้องหยุดจ่ายก๊าซธรรมชาติให้ไทย
ส่งผลให้ โรงไฟฟ้าของไทยบางแห่งต้องปรับเปลี่ยนมาใช้เชื้อเพลิงจากน้ำมันเตา และน้ำมันดีเซลแทน แม้จะมีต้นทุนที่สูงกว่าการใช้ก๊าซธรรมชาติก็ตาม
ที่ผ่านมา หลายฝ่ายก็พยายามเสนอแนวทางแก้ไขปัญหาหลายทาง อย่างเช่น
- พึ่งพาไฟฟ้าจากโรงไฟฟ้าชีวมวล และพลังงานหมุนเวียนอื่น ๆ เพิ่มขึ้น 
- ซื้อไฟฟ้าจากโรงไฟฟ้าพลังน้ำ จาก สปป.ลาว เพิ่มขึ้น 
- ลงทุนสำรวจแหล่งก๊าซธรรมชาติแห่งใหม่ ๆ
แต่ด้วยประเทศไทย พึ่งพาการผลิตไฟฟ้ามากกว่าครึ่งหนึ่ง 
จากก๊าซธรรมชาติ มาอย่างยาวนาน
ขณะที่อีกด้านหนึ่ง ต้องคำนึงถึงเรื่องความมั่นคงทางพลังงานอีกด้วย
ก็ต้องบอกว่าเป็นอีกเรื่องสำคัญ ที่กำลังท้าทายประเทศไทยอยู่ไม่น้อยทีเดียว..
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
YouTube - 
TikTok - 
Spotify - 
Apple Podcasts - 
Soundcloud - 
References
-
-
-
-
-
-
-
-
-